RESOLUCIÓN do 7 de novembro de 2007, da Dirección Xeral de Innovación e Desenvolvemento Pesqueiro, pola que se fixan as datas para a realización dos exames ordinarios de 2008 para a obtención de titulacións para o goberno de embarcacións de lecer.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 29/11/2007

A orde da Consellería de Pesca, Marisqueo e Acuicultura do 30 de xullo de 1998 establece a normativa xeral para a realización dos exames para a obtención das titulacións para o goberno de embarcacións de lecer.
Sendo necesario establecer a data e as condicións de inscrición nas convocatorias ordinarias previstas para o 2008, esta dirección xeral, en uso do establecido na Orde do 30 de xullo de 1998 (DOG nº 158, do 17 de agosto) e de conformidade coa Orde FOM/3200/2007, do 26 de outubro (BOE nº 264, do 3 de novembro).
RESOLVE:
Primeiro.-Proceder á convocatoria dos exames teóricos ordinarios de xaneiro, abril e outubro de 2008 nas seguintes datas:
1. Patrón para a navegación básica.
-Día 16 de xaneiro, nas horas fixadas polo centro no seu taboleiro de anuncios.
O exame realizarase no Instituto Politécnico Marítimo-Pesqueiro do Atlántico de Vigo, na Escola Oficial Náutico-Pesqueira de Ribeira e na Escola Oficial Náutico-Pesqueira de Ferrol.
-Día 15 de abril, nas horas fixadas polo centro no seu taboleiro de anuncios.
O exame realizarase no Instituto Politécnico Marítimo-Pesqueiro do Atlántico de Vigo, na Escola Oficial Náutico-Pesqueira de Ribeira e na Escola Oficial Náutico-Pesqueira de Ferrol.
-Día 15 de outubro, nas horas fixadas polo centro no seu taboleiro de anuncios.
O exame realizarase no Instituto Politécnico Marítimo-Pesqueiro do Atlántico de Vigo, na Escola Oficial Náutico-Pesqueira de Ribeira e na Escola Oficial Náutico-Pesqueira de Ferrol.
2. Patrón de embarcacións de lecer.
-Día 22 de xaneiro, nas horas fixadas polo centro no seu taboleiro de anuncios.
O exame realizarase no Instituto Politécnico Marítimo-Pesqueiro do Atlántico de Vigo, na Escola Oficial Náutico-Pesqueira de Ribeira e na Escola Oficial Náutico-Pesqueira de Ferrol.
-Día 22 de abril, nas horas fixadas polo centro no seu taboleiro de anuncios.
O exame realizarase no Instituto Politécnico Marítimo-Pesqueiro do Atlántico de Vigo, na Escola Oficial Náutico-Pesqueira de Ribeira e na Escola Oficial Náutico-Pesqueira de Ferrol.
-Día 21 de outubro, nas horas fixadas polo centro no seu taboleiro de anuncios.
O exame realizarase no Instituto Politécnico Marítimo-Pesqueiro do Atlántico de Vigo, na Escola Oficial Náutico-Pesqueira de Ribeira e na Escola Oficial Náutico-Pesqueira de Ferrol.
3. Patrón de iate.
-Días 23 e 24 de xaneiro, nas horas fixadas polo centro no seu taboleiro de anuncios.
Os exames realizaranse na Escola Oficial Náutico-Pesqueira de Ribeira.
-Días 23 e 24 de abril, nas horas fixadas polo centro no seus taboleiros de anuncios.
Os exames realizaranse no Instituto Politécnico Marítimo-Pesqueiro do Atlántico de Vigo.
-Días 22 e 23 de outubro, nas horas fixadas polo centro no seu taboleiro de anuncios.
Os exames realizaranse na Escola Oficial Náutico-Pesqueira de Ferrol.
4. Capitán de iate.
-Días 16 e 17 de abril, nas horas fixadas polo centro no seu taboleiro de anuncios.
Os exames realizaranse no Instituto Politécnico Marítimo-Pesqueiro do Atlántico de Vigo.
-Días 7 e 8 de outubro, nas horas fixadas polo centro no seu taboleiro de anuncios.
Os exames realizaranse no Instituto Politécnico Marítimo-Pesqueiro do Atlántico de Vigo.
5. Patrón de motos náuticas A e B.
-Día 22 de maio, nas horas fixadas polo centro no seu taboleiro de anuncios.
O exame realizarase no Instituto Politécnico Marítimo-Pesqueiro do Atlántico de Vigo.
Segundo.-Proceder á convocatoria dos exames prácticos ordinarios a motor de 2008 nas seguintes datas:
1. Patrón para a navegación básica, patrón de embarcacións de lecer, patrón de iate e capitán de iate.
A partir dos días 21 de febreiro, 22 de maio e 19 de novembro nas horas e lugares fixados polos centros nos seus taboleiros de anuncios para os candidatos inscritos.
Os exames realizaranse nos seguintes centros: Instituto Politécnico Marítimo-Pesqueiro do Atlántico de Vigo, na Escola Oficial Náutico-Pesqueira de Ribeira e na Escola Oficial Náutico-Pesqueira de Ferrol.
Terceiro.-Os candidatos deberán solicitar a súa admisión ao exame mediante instancia dirixida ao presidente do correspondente tribunal de exame para a obtención das titulacións de referencia para os correspondentes exames teóricos:
Na convocatoria de xaneiro: desde o 13 decembro de 2007 ata o día 8 de xaneiro de 2008.
Na convocatoria de abril: desde o 12 de marzo ata o 4 de abril de 2008.
Na convocatoria de maio: desde o 29 de abril ata o 12 de maio de 2008.
E na convocatoria de outubro: desde o 8 de setembro ata o 27 de setembro de 2008.
E para os correspondentes exames prácticos:
Na convocatoria de febreiro entre os días 1 e 12 de febreiro de 2008.
Na convocatoria de maio entre o 1 e 12 de maio de 2008.
E na convocatoria de novembro entre o 30 de outubro e o 11 de novembro de 2008.
Xunto coa solicitude modelo será preciso presentar a seguinte documentación:
-Fotocopia do documento nacional de identidade.
-Unha fotografía recente de tamaño carné.
-Comprobante para a Administración do correspondente impreso de autoliquidación de taxas, copia para a Administración, debidamente validado pola entidade bancaria onde se realice o ingreso.
-De tratarse dunha persoa que polas súas circunstancias persoais necesite dunha adaptación especial no centro onde se vai realizar o exame ou ben precise dalgún tipo de asistencia especializada, deberá de expresalo por escrito achegando a documentación que confirme tales circunstancias, de xeito que a Dirección Xeral de Innovación e Desenvolvemento Pesqueiro poida remover, na maneira que considere máis conveniente, os obstáculos á realización do exame por parte desta persoa.
a) Para o exame teórico.
-No caso de que os candidatos teñan superado unha parte do programa da titulación a que se presentan, deberán achegar o certificado do derradeiro exame.
-Título, tarxeta ou xustificante de trámite de patrón de embarcacións de lecer, para presentarse a patrón de iate.
-Título, tarxeta ou xustificante de trámite de patrón de iate, para presentarse a capitán de iate.
b) Para o exame práctico.
-Certificado de ter aprobado o exame teórico se este se realizou fóra da Comunidade Autónoma de Galicia.
-Fotocopia da documentación da embarcación en que se vai realizar o exame, que acredite o cumprimento das condicións establecidas no artigo 8 da Orde do 30 de xullo de 1998 (DOG nº 158, do 17 de agosto).
Cuarto.-As mencionadas solicitudes deberán presentarse nas secretarías dos centros onde o alumno realice o exame de cada unha das titulacións.
Quinto.-Os presidentes dos tribunais, á vista das solicitudes recibidas, farán público no taboleiro de anuncios de cada centro examinador as listas de admitidos e excluídos, así como a hora de realización (e o día, se é necesario) das probas correspondentes a cada unha das titulacións.
Sexto.-Rematadas e corrixidas as probas, expoñeranse no taboleiro de anuncios dos centros realizadores dos exames as listas das cualificacións obtidas.
Os interesados poderán, se é o caso, formular as reclamacións que consideren oportunas perante o presidente do tribunal, no prazo de 15 días, contados desde a data en que sexan publicadas as listas.
Sétimo.-Aqueles solicitantes que se atopen en posesión de titulacións que dan lugar á validación de partes dos programas, solicitarana perante o tribunal ao tempo que solicitan a inscrición para o exame, para o cal acompañarán a documentación necesaria para acreditar que están en posesión das titulacións que alegan para a validación. O tribunal resolveraas na lista pública de admitidos e excluídos.
Oitavo.-Os solicitantes deberán reunir as condicións físicas previstas na Resolución do 30 de decembro de 1997, da Dirección Xeral da Mariña Mercante.
Esta condición acreditarase mediante a presentación de certificado médico expedido de conformidade coa dita resolución, cando se solicite a tarxeta acreditativa.
Noveno.-Estas convocatorias e cantos actos administrativos deriven delas poderán impugnarse nos casos e na forma previstos na vixente Lei 30/1992, do 26 de novembro, de réxime xurídico das administracións públicas e do procedemento administrativo común.
Santiago de Compostela, 7 de novembro de 2007.
Fátima Linares Cuerpo
Directora xeral de Innovación e Desenvolvemento
Pesqueiro